พอดีเมื่อวานโดนสุนัขข่วน (เป็นหมามีเจ้าของ) เป็นรอยข่วนแดงๆแต่ไม่มีเลือดออกค่ะ ซึ่งหนูได้รับวัคซีนพิษสุนัขบ้า เมื่อเดือนมกราคม ปี 2564 (ปีที่แล้ว) แบบนี้จำเป็นต้องไปหามั้ยคะ
สวัสดีค่ะ การไปสัมผัสกับสัตว์ที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆการโดนข่วนเป็นรอยแดง ไม่มีเลือดออก มีโอกาสรับเชื้อได้หากสัตว์นั้นมีเชื้อ แต่ค่อนข้างน้อย เป็นแผลความเสี่ยงต่ำแต่หากไม่สบายใจ สามารถปรึกษาแพทย์ที่รพ.ใกล้บ้าน ประเมินบาดแผล และนำสมุดวัคซีนไปด้วย หากต้องกระตุ้น ถ้าเข็มล่าสุดผ่านมาเกิน 6 เดือน จะกระตุ้น 2 เข็มห่างกัน 3 วัน หรือถ้าสามารถสังเกตอาการสัตว์ตัวนั้นๆได้ครบ 10 วันก็สามารถทำได้เช่นกัน ถ้าสัตว์มีอาการใดๆผิดปกติ ก็ให้รีบไปพบแพทย์